Տղան մտածեց, որ երիտասարդը թերևս ինչ-որ բան գիտե, որ աշխարհում ուրիշ ոչ ոք չգիտե։ Հետո մտածեց, որ իր տեսած բոլոր աղջիկները ճերմակ հարսնազգեստի մեջ զարմանալիորեն միշտ գեղեցիկ են երևում։ Նա փորձում էր հասկանալ՝ ի վերջո, հարսը ուրա՞խ է, թե՞ տխուր, բայց դահլիճի հակառակ ծայրից տեսնում էր միայն, որ նա մերթընդմերթ ժպտում է փեսայի շշնջոցներից։ Ըստ երևույթին, վերջինս ինչ-որ կատակներ է անում կամ ռեպլիկներով զվարճացնում աղջկան։